Diari Oficial de la Generalitat Valenciana


Sumari del DOGV 8461, del 10-01-2019 (2018/11487)

RESOLUCIÓ de 12 de desembre de 2018, de la Conselleria d'Hisenda i Model Econòmic, per la qual s'autoritzen modificacions en annex de transferències i subvencions corrents del programa 134.10, Cooperació internacional al desenvolupament, de la Conselleria de Transparència, Responsabilitat Social i Participació i Cooperació, per a la inclusió d'una línia de subvenció de concessió directa per import de 149.999,92 euros, finançada amb ajust en el mateix capítol i programa, minorant la dotació de la línia S8054 de concurrència competitiva. Expedient número 22.004/18-133.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8461

Data del DOGV
:   10-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11522


Data del document
:   12-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de desembre de 2018, de la Conselleria d'Hisenda i Model Econòmic, per la qual s'autoritzen modificacions en annex de transferències i subvencions corrents del programa 134.10, Cooperació internacional al desenvolupament, de la Conselleria de Transparència, Responsabilitat Social i Participació i Cooperació, per a la inclusió d'una línia de subvenció de concessió directa per import de 149.999,92 euros, finançada amb ajust en el mateix capítol i programa, minorant la dotació de la línia S8054 de concurrència competitiva. Expedient número 22.004/18-133. [2018/11070]  
Ateses les necessitats expressades per la Direcció General de Cooperació i Solidaritat davant les situacions d'emergència provocades per:  
  
- Els successius terratrèmols ocorreguts entre el 29 de juliol i el 28 de setembre, i el posterior tsunami a l'illa Cèlebes, Indonèsia.  
- La situació de bloqueig i contínues violacions del dret internacional humanitari en el territori palestí, que comporta una situació de vulnerabilitat de la població i una crisi humanitària prolongada en el temps.  
  
La Conselleria de Transparència, Responsabilitat Social, Participació i Cooperació, ha previst destinar 149.999,92 euros a la concessió d'ajudes directes per a finançar projectes per a actuacions d'emergència que permeten pal·liar aquestes circumstàncies. Projectes que han sigut aprovats pel Comitè Permanent d'Acció Humanitària, que es va reunir el passat 29 d'octubre.  
Per donar-se les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions i d'acord amb el que es preveu en aquest, en sessió de 30 de novembre es van aprovar els decrets del Consell 220/2018 i 221/2018, pels quals s'aproven les bases reguladores per a la concessió directa, amb caràcter excepcional i per raons humanitàries d'aquestes ajudes, a les entitats i projectes destinataris d'aquestes. En conseqüència, pertoca incloure la corresponent línia de subvenció en l'annex de transferències i subvencions corrents del programa 134.10, Cooperació internacional al desenvolupament, per l'import esmentat, i destinar a aquesta mateixa els sobrants existents, dins del mateix capítol i programa, en la línia de concurrència competitiva: S8054, «Subvencions per a l'atenció d'emergències davant fenòmens naturals o catàstrofes humanitàries».  
A aquest efecte i d'acord amb el que es preveu en els articles 168.1.c de la Llei 1/2015, d'hisenda pública, del sector públic instrumental i subvencions i 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la següent resolució:  
  
Primer i únic  
S'autoritzen les següents modificacions en l'annex de transferències i subvencions corrents del programa 134.10, Cooperació internacional al desenvolupament:  
1) La minoració de la línia de concurrència competitiva S8054 segons es detalla a continuació:  
  
Codi Denominació Dotació anterior Modificació Dotació actual  
S8054 Subvencions per a l'atenció d'emergències davant fenòmens naturals o catàstrofes humanitàries 154.400,19 € 149.999,92 4.400,27  
  
  
2) La inclusió d'una nova línia de subvenció amb les dades descriptives que es detallen a continuació:  
  
Codi: S8327 Denominació: crisi humanitària ajuda terratrèmol i tsunami Indonèsia i ajuda població palestina  
Import: 149.999,92 Beneficiaris previstos: segons annex  
Regulació: Concessió directa art. 168.1.c Llei 1/2015, de 6 de febrer.  
Decrets del Consell 220/2018 i 221/2018 de 30 de novembre Descripció i finalitat: concessió directa d'ajudes d'acció humanitària per a:  
1. Acció humanitària per a atendre la població afectada pel terratrèmol i tsunami a Indonèsia  
2. Ajuda alimentària emergència població refugiada de Palestina  
 Aportació Generalitat 149.999,92  
Aportació externa 0,00  
  
  
Annex beneficiaris línia S8327, «Crisi humanitària ajuda terratrèmol i tsunami Indonèsia i ajuda població palestina».  
  
Beneficiari Projecte Import -  
Fundació-UNICEF-Comité Espanyol Acció humanitària per a atendre la població afectada pel terratrèmol i el tsunami a Cèlebes Indonèsia 100.000,00  
UNRWA Comité espanyol, delegació Comunitat Valenciana Ajuda alimentària d'emergència per a la població refugiada de Palestina en situació d'extrema pobresa en la Franja de Gaza 49.999,92  
 Total 149.999,92  
  
  
  
València, 12 de desembre de 2018.- El conseller d'Hisenda i Model Econòmic: Vicent Soler i Marco.